Приложение № 2 към Заповед № ………………………..

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**Програма за развитие на селските райони за периода 2014-2020**

**УСЛОВИЯ ЗА ИЗПЪЛНЕНИЕ НА ОДОБРЕНИ ПРОЕКТИ ПО**

|  |
| --- |
| **№ BG06RDNP001-4.011 „Проектни предложения от сдружения за напояване и други юридически лица за възстановяване на съществуващи хидромелиоративни съоръжения за напояване“** |

**по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“**

**от мярка 4 „Инвестиции в материални активи“**

**от Програма за развитие на селските райони за периода 2014-2020 г.**

**с проектни предложения за предоставяне на безвъзмездна финансова помощ по**

**Европейският земеделски фонд за развитие на селските райони**

**Европа инвестира в селските райони**

****

**СЪДЪРЖАНИЕ**:

[А. Техническо изпълнение на проектите: 2](#_Toc25660460)

[Б. Финансово изпълнение на проектите и плащане: 18](#_Toc25660462)

[В. Мерки за информиране и публичност: 20](#_Toc25660463)

[Г. Приложения към Условията за изпълнение: 22](#_Toc25660464)

# А. Техническо изпълнение на проектите:

|  |
| --- |
| **Раздел I. Срок за изпълнение на одобрения проект и срок за мониторинг:**  **1.** Одобреният проект се изпълнява в срок до 36 месеца, считано от датата на подписването на административния договор.  **2.** Крайният срок по т. 1 не може да е по-дълъг от 15 септември 2023 г.  **3.** Срокът и изискванията към бенефициентите за стартиране изпълнението на одобрения проект се посочват в административния договор за предоставяне на безвъзмездна финансова помощ.  **4.** Бенефициентите се задължават да спазват всички критерии за допустимост, ангажименти и други задължения, произтичащи от предоставеното подпомагане до изтичане на срок за мониторинг, определен, както следва:  **4.1.** Три години, считано от окончателното плащане по административния договор за предоставяне на безвъзмездна финансова помощ – за бенефициентите, чиито предприятия имат статут на микро-, малко или средно предприятие по смисъла на Закона за малките и средните предприятия (ЗМСП) или  **4.2.** Пет години, считано от датата на изплащане на окончателното плащане по административния договор – за всички бенефициенти, извън т. 4.1.  **Раздел II Критерии за допустимост, ангажименти и други задължения на бенефициентите**  **Критерии за допустимост**  **1.** За периода от датата на подаване на проектното предложение до изтичане на срока на мониторинг бенефициентите са длъжни да спазват критериите за допустимост, посочени в раздел 11.1. „Критерии за допустимост на кандидатите“ от Условията за кандидатстване  **2.** За периода от датата на подаване на проектното предложение до изтичане на срока на мониторинг по отношение на бенефициента или на съответното задължено лице не следва да е налице обстоятелство, посочено в раздел 11.2 „Критерии за недопустимост на кандидатите“ от Условията за кандидатстване.  **3.** За периода от подаване на проектното предложение до изтичане на срока за мониторинг бенефициентите са длъжни да не получават публична финансова помощ от държавния бюджет или от бюджета на Европейския съюз за активите и/или дейностите, за които е получил финансова помощ по административния договор.  **Раздел III. Права и задължения на бенефициентите:**  **1.** Бенефициентите са длъжни да изпълнят изцяло одобрения проект в срока, посочен в административния договор за предоставяне на безвъзмездна финансова помощ и при спазване на крайните срокове за това, посочени в т. 1 от Раздел I на настоящите условия, съгласно таблицата за одобрените инвестиционни разходи, представляваща приложение към административния договор и количествено-стойностните сметки/количествените сметки/техническите спецификации, представляващи приложение към административния договор*.*  **2.** Задължението по т. 1 включва и задължението за започване на инвестицията в сроковете и при условията, посочени в административния договор за предоставяне на безвъзмездна финансова помощ.  3.1. Бенефициентите възложители съгласно Закона за обществените поръчки (ЗОП), са длъжни да провеждат обществени поръчки за избор на изпълнител/и на дейностите по проекта след сключване на административния договор с изключение на обществените поръчки за избор на изпълнител/и, за разходи по т. 2 от Раздел 14.1 „Допустими разходи“ от Условията за кандидатстване, за които при подаване на проектното предложение представят документацията от проведената обществена поръчка или процедура за възлагане по реда на ЗОП.  3.1.1. Държавен фонд „Земеделие“ - Разплащателната агенция (ДФЗ – РА) осъществява предварителна проверка и последващ контрол за законосъобразност върху проведените обществени поръчки за изпълнение на дейностите, включени в одобрения проект от бенефициентите по т. 3.1, съгласно утвърдена от изпълнителния директор на ДФЗ - РА Процедура за осъществяване на предварителна проверка и последващ контрол върху обществени поръчки и процедури за избор с публична покана за разходи, финансирани изцяло или частично със средства от Европейския земеделски фонд за развитие на селските райони.  3.1.2. В срок до 15 работни дни от подписване на административния договор бенефициентите по т. 3.1. предоставят на ДФЗ - РА документите, посочени в Процедурата по т. 3.1.1 за извършване на предварителна проверка за законосъобразност на планираните обществени поръчки за възлагане на дейностите, включени в одобрения проект.  3.1.3. Държавен фонд „Земеделие“ - Разплащателна агенция осъществява предварителна проверка на документите по т. 3.1.2. в срок до 20 работни дни от получаването им, като изпраща до бенефициентите писмено уведомление, съдържащо становище относно законосъобразността на планираните обществени поръчки и указания за поправяне на констатираните пропуски или неспазвания на Закона за обществените поръчки или предварително издадени от ДФЗ - РА указания. Указанията на ДФЗ - РА при осъществяване на предварителната проверка са задължителни за бенефициентите, като тяхното неспазване е основание за отказ от изплащане на финансовата помощ, респ. за възстановяване на изплатената финансова помощ, когато неспазването е установено след изплащане на помощта от Държавен фонд „Земеделие“ - Разплащателната агенция или друг оправомощен орган – сертифициращ, одитиращ, контролиращ, органи и служби на Европейската комисия, Сметна палата на Република България, Европейска сметна палата и други.  3.1.4. Бенефициентите са длъжни в срок до девет месеца от подписването на административния договор да сключат договори с изпълнители за всички разходи по одобрения проект.  3.1.5. Бенефициентите са длъжни да публикуват в ИСУН във формат „рdf“ или „jpg“, номерирана в долния десен ъгъл, цялата документация, свързана с възлагането на обществените поръчки за изпълнение на дейностите, включени в одобрения проект в срок до десет работни дни от датата на подписване на договора по чл. 20, ал. 6 от ЗОП или издаване на документите по чл. 20, ал. 8 ЗОП.  3.1.6. Държавен фонд „Земеделие“ - Разплащателната агенция извършва последващ контрол за законосъобразност на възложените обществени поръчки въз основа на документите по т. 3.1.5 в срок до четири месеца от получаването им.  3.1.7. При нередовност или липса на документи, непълнота и неяснота на заявените данни и посочените факти при извършване на проверка по т. 3.1.3 или контрол по т. 3.1.6 ДФЗ - РА може да изиска от бенефициента, посредством информационната система ИСУН, представяне на допълнителни данни и/или документи. Бенефициентът е длъжен в срок до 15 календарни дни от получаване на уведомлението да публикуват в ИСУН във формат „рdf“ или „jpg“ изисканите му данни и/или документи. Представени след този срок данни и/или документи, както и такива, които не са изрично изискани от ДФЗ - РА, не се вземат предвид.  3.1.8. Срокът по т. 3.1.3 и т. 3.1.6 спира да тече, когато е изпратено уведомление за отстраняване на нередовност на документите или непълнота или неяснота на заявените данни и посочените факти при извършване на проверката или контрола, до представяне на изисканите документи или информация, респ. - до изтичане на указания в уведомлението срок.  3.1.9. Когато въз основа на контрола по т.3.1.6 ДФЗ - РА установи неспазване на правилата за възлагане на обществени поръчки или на предварително дадени указания към бенефициентите при възлагане на обществените поръчки, изпълнителният директор на ДФЗ - РА налага финансови корекции върху засегнатите от неспазването разходи по реда и условията на чл. 70 и следващите от Закона за управление на средствата от европейските структурни и инвестиционни фондове (ЗУСЕСИФ) на основание и в размер, съгласно Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове и при съответно спазване на процедурата за налагане на финансови корекции, регламентирана в ЗУСЕСИФ.  4. Бенефициент, който не е възложител по Закона за обществените поръчки, след сключване на административния договор за предоставяне на безвъзмездна финансова помощ провежда процедури за избор на изпълнител по реда на глава четвърта от ЗУСЕСИФ и ПМС № 160 от 2016 г. - за разходи с прогнозна стойност за:  - строителство, в т.ч. съфинансирането от страна на бенефициента, без ДДС, равна или по-висока от 50 000 лв.;  - доставка или услуга, в т.ч. съфинансирането от страна на бенефициента, без ДДС, равна или по-висока от 30 000 лв.  4.1 В срок до 90 календарни дни от подписване на административният договор за предоставяне на безвъзмездна финансова помощ бенефициентът публикува в ИСУН във формат „рdf“ или „jpg“ номерирана в долния десен ъгъл цялата документация, свързана с проведената процедура по реда на глава четвърта от ЗУСЕСИФ и ПМС № 160 от 2016 г., ведно със заявление за сключване на анекс, в който да бъдат вписани избраните изпълнители на дейностите по проектното предложение.  4.2 Държавен фонд „Земеделие“ - Разплащателната агенция (ДФЗ – РА) осъществява последващ контрол за законосъобразност върху проведените процедури за избор на изпълнител по реда на глава четвърта от ЗУСЕСИФ преди извършване на плащане от РА, съгласно утвърдена от изпълнителния директор на ДФЗ - РА Процедура за осъществяване на предварителна проверка и последващ контрол върху обществени поръчки и процедури за избор с публична покана за разходи, финансирани изцяло или частично със средства от Европейския земеделски фонд за развитие на селските райони. В случай че се констатират нарушения при провеждането на процедурите за избор на изпълнител, РА може да наложи финансови корекции, да откаже изплащането на безвъзмездната помощ, както и да изиска възстановяване на част или цялата финансова помощ за разходите, направени в резултат на процедурата, която е проведена незаконосъобразно.  4.3 Изпълнителният директор на ДФЗ – РА, издава мотивирано решение за налагане на финансова корекция по основание и в размер, в което определя основанието и размера на наложената финансова корекция, съгласно Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове  5. Бенефициентите са длъжни да изпълнят одобрения проект при спазване на приложимото европейско и национално законодателство, както и при спазване на условията на сключения административен договор за предоставяне на безвъзмездна финансова помощ.  6. Бенефициентите са длъжни в срок до шест месеца след изтичане на срока за мониторинг да съхраняват и представят на ДФЗ – РА и Управляващия орган на Програмата за развитие на селските райони 2014 – 2020 г. (УО на ПРСР 2014-2020 г.) изискваните им данни, документи и/или информация, необходими за преценка относно спазването на критериите за допустимост и изпълнението на ангажиментите и другите задължения на бенефициентите, произтичащи от отпуснатото подпомагане.  7. Бенефициентите са длъжни да допускат представители на ДФЗ - РА, Управляващия орган на Програмата за развитие на селските райони 2014 – 2020 г. (УО на ПРСР 2014-2020 г.) и на други, определени с нормативен акт органи, включително на институции на Европейския съюз, за осъществяването на контрол за изпълнението на този договор и изискванията на приложимите национални и европейски актове, да предоставят необходимите документи, данни и информация и оказват всякакво друго съдействие, включително като в договорите със техни контрагенти (включително договори за възлагане на обществените поръчки) за изпълнение на дейности от одобрения проект да включва клаузи или по друг подходящ начин да осигури съдействието за извършване на контрол на контрагента във връзка със съответното изпълнение.  8. Бенефициентите са длъжни да спазват изискванията и сроковете за подаване на искане за плащане, като прилагат изискуемите документи, посочени в настоящите условия за изпълнение на проекти, в административния договор и в Наредба № 4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.  8.1.В случаите на възникнали непредвидени разходи, при подаване на искане за междинно / окончателно плащане, бенефициентите, които са възложители по ЗОП, следва да разполагат с двустранно подписан от Бенефициента и Управляващия орган анекс за видовете, количествата и единичната цена на допълнителните строително монтажни работи, които след проведената процедура са съгласувани от ДФЗ-РА.  8.2. В случаите на възникнали непредвидени разходи, при подаване на искане за междинно / окончателно плащане, бенефициентите, които провеждат процедура за избор на изпълнител по реда на глава четвърта от ЗУСЕСИФ и ПМС № 160 от 2016 г., следва да разполагат с двустранно подписан от Бенефициента и Управляващия орган анекс за видовете, количествата и единичната цена на допълнителните строително монтажни работи, които след проведената процедура са съгласувани от ДФЗ-РА.  9. Бенефициентите имат право да:  9.1. получат определената в административния договор финансова помощ, която да им бъде изплатена еднократно, или чрез авансово, междинно и окончателно плащане при спазване на всички условия, предвидени в административния договор и настоящите Условия за изпълнение;  9.2. да подадат искане за авансово и междинно плащане при спазване на всички условия, предвидени в административния договор и настоящите Условия за изпълнение и Наредба № 4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители  9.3. оттеглят изцяло или частично по всяко време с писмено уведомление до ДФЗ – РА подадено искане за плащане или приложени към него документи, с изключение на случаите, когато са уведомени от ДФЗ – РА за констатирано несъответствие с настоящите Условия за изпълнение или за предстоящо извършване на проверка/посещение на място. Оттеглянето поставя бенефициента в положението, в което се е намирал преди подаването на искането за плащане, на приложените към него документи или на част от тях. При установено несъответствие/нередовност искането за плащане се оттегля изцяло и не може да бъде оттеглено само по отношение на засегната от нередността част;  9.4. поправят очевидни грешки в подадено искане за плащане или приложени към него документи само ако те могат да бъдат непосредствено установени при техническа проверка на информацията съдържаща се в тях;  9.5. бъдат уведомени за определения размер на финансовата помощ или за отказа да бъде изплатена по всяка искане за плащане.  10. Бенефициентите са длъжни да:  10.1. спазват всички критерии за допустимост, изискванията и задълженията, произтичащи от административния договор, Условията за кандидатстване и настоящите Условия за изпълнение;  10.2. спазват изискванията и сроковете при кандидатстване за получаване на авансово, междинно и окончателно плащане, посочени в настоящите условия, в административния договор или в Наредба № 4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители, включително като прилагат към искането за плащане документите, посочени в настоящите условия и/или в наредбата;  10.3. подадат искане за окончателно плащане до изтичане на крайния срок за изпълнение на одобрения проект, ведно с документите, посочени в Приложение № 1 към настоящите условия, вкл. декларации съгласно Приложение № 2, Приложение № 3, и Приложение № 4 при спазване на реда и условията, предвидени в Наредба № 4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители;  10.4. предоставят на УО на ПРСР 2014-2020 г. и на ДФЗ - РА всяка поискана информация за осъществяването на дейността по проекта;  10.5. незабавно да уведомяват УО на ПРСР 2014-2020 г. и ДФЗ – РА за всяко обстоятелство, което би могло да възпрепятства или забави осъществяването на дейностите по проекта, а при невъзможност писмено в срок до 15 дни от датата, на която бенефициентът или упълномощеното лице е в състояние да направи това, като представи доказателства за настъпване на обстоятелството, включително когато е приложимо – от компетентен орган;  10.6. спазват разпоредбите на Закона за обществените поръчки и актовете по неговото прилагане, както и указанията на ДФЗ - РА, когато възлага обществени поръчки за изпълнение на дейностите по одобрения проект, при спазване на всички изисквания и срокове, посочени в настоящите условия;  10.7. възлагат по реда на [ЗОП](javascript:%20NavigateDocument('ЗОП_2016');) нововъзникнали разходи за строително-монтажни работи в случаите, когато не са допуснати изключения. „Непредвидени разходи" са разходи, възникнали в резултат на работи и/или обстоятелства, които не е могло да бъдат предвидени при първоначалното проектиране. Същите водят до увеличаване на количествата, заложени предварително в количествените сметки към проекта, и/или до нови строително-монтажни работи, за които са спазени условията за допустимост на разходите, предназначени за постигане на целите на проекта.  10.7.1. Бенефициентите са длъжни да публикуват в ИСУН във формат „рdf“ или „jpg“ цялата документация, свързана с възлагането на обществените поръчки за изпълнение на дейностите, включени в „непредвидени разходи“ в 10-дневен срок от подписване на договор с избран изпълнител на обществена поръчка.  10.7.2. Държавен фонд „Земеделие“ - Разплащателната агенция извършва последващ контрол за законосъобразност на възложените обществени поръчки въз основа на документите по т. 10.7.1. в срок до два месеца от получаването им.  10.7.3. Оценката за законосъобразност на възложената обществена поръчка се извършва при условията и сроковете на т.3.1.7, т. 3.1.8 и 3.1.9 от настоящите Условия за изпълнение.  10.8. извършват за своя сметка плащанията към изпълнителите по проекта за разликата между размера на допустимите за финансово подпомагане разходи по проекта и окончателния размер на финансовата помощ, при наложена финансова корекция за установени нарушения на ЗОП.  10.9. осигурят разликата между пълния размер на одобрените разходи и размера на одобрената финансова помощ, посочен в административния договор за предоставяне на безвъзмездна финансова помощ само в парична форма;  10.10. осигурят в срока за изпълнение на одобрения проект необходимите лицензи, разрешителни или регистрации за извършване на дейността по проекта или за функционирането на всички активи, когато се изискват такива съгласно действащото законодателство;  10.11. изпълнят и въведат в експлоатация в срок най-късно до подаване на искането за окончателно плащане инвестициите (ако има такива), които не са предмет на подпомагане по административния договор за предоставяне на безвъзмездна финансова помощ, но са необходими за изпълнението на одобрения проект и които са посочени в приложение № 2а „Таблица за инвестиционните разходи, за които не се кандидатства“ към административния договор;  10.12. спазват процедура за избор на изпълнител по реда на глава четвърта от ЗУСЕСИФ и ПМС № 160 от 2016 г.;  10.13. извършва за своя сметка плащанията към изпълнителите по проекта за разликата между размера на допустимите за финансово подпомагане разходи по проекта и окончателния размер на финансовата помощ, при наложена финансова корекция за установени нарушения на процедура за избор на изпълнител по реда на глава четвърта от ЗУСЕСИФ и ПМС № 160 от 2016 г.;  10.14.Да приспаднат от поисканата с искането за плащане финансова помощ нетните приходи, генерирани при изпълнението на проекта, за периода от сключване на договора до датата на подаване на искането за окончателно плащане.  10.15 Да извършва частично възстановяване на получената финансова помощ в размер на получените нетни приходи за периода от подаване на искането за плащане до изтичане на мониторинговия период, в случаите на генериране на нетни приходи при изпълнението на проекта.  10.16. Да представят в ДФЗ - РА документите, посочени в Приложение № 1, раздел Б „Допълнителни документи“, в срок до три месеца преди изтичането на мониторинговия период. Изискването не се прилага за проекти, по които размерът на допустимите за финансово подпомагане разходи за проекта не надхвърля левовата равностойност на 50 000 евро.  **11. Бенефициентите се задължават от датата на подписване на административния договор до изтичане на срока за мониторинг:**  11.1. да водят всички финансови операции, свързани с подпомаганите дейности, отделно в счетоводната си система или като използват счетоводни сметки с подходящи номера;  11.2. да съхраняват всички документи, свързани с изпълнението на одобрения проект и извършване на подпомаганата дейност до изтичане на шестмесечния срок след изтичане на срока за мониторинг;  11.3. да поддържат съответствие с критериите за подбор, по които проектното предложение е било оценено, съгласно получените точки по всеки от тях. При неспазване на това задължение ДФЗ - РА отказва изцяло или частично изплащане на финансовата помощ, респ. претендира за възстановяване на изплатената финансова помощ;  11.4 Да изпълняват точно одобрените проекти и да отговарят на условията от раздел 13.2 „Условия за допустимост на дейностите“ и раздел 22.1 „Критерии за подбор на проектни предложения“ от Условията за кандидатстване.  12. Бенефициентът е длъжен да предоставя достъп до документи и да съдейства за осъществяване на проверки, както и при посещения на място, извършвани от представители на УО на ПРСР 2014-2020 г., ДФЗ - РА, Сметната палата на Република България, Европейската комисия и Европейската сметна палата, дирекция „Защита на финансовите интереси на Европейския съюз“ (АФКОС) при Министерството на вътрешните работи, Европейската служба за борба с измамите, Изпълнителна агенция „Сертификационен одит на средствата от европейските земеделски фондове”, както и на всеки упълномощен външен одитор, в срок до 5 години от окончателното плащане;  13. Бенефициентът е длъжен да спазва и други свои задължения, посочени в административния договор или в приложим нормативен акт.  14. Задължения, свързани със застраховане на подпомаганото имущество:  14.1. Бенефициентите са длъжни да сключат и поддържат валидна към датата на подаване на искането за междинно/окончателно плащане застраховка на имуществото - предмет на подпомагане, по неговата действителна стойност за срок от датата на подаване на искането за окончателно плащане до изтичане на срока за мониторинг, без право на подзастраховане, при следните условия:  1. договорът за застраховка да бъде сключен с уговорка в полза на РА, като:  а) при тотална щета на застрахованото имущество в резултат на събитие, покрито по условията на договора за застраховка, застрахователят изплаща обезщетението на РА до размера на отпуснатата финансова помощ. В този случай със сумата на застрахователното обезщетение, когато същото се изплаща на РА, се намалява размерът на задължението на бенефициента към РА;  б) при частично погиване на застрахованото имущество обезщетението се изплаща на бенефициента, като при частична щета същият е длъжен да възстанови подпомогнатия актив и да уведоми РА при привеждането му във функциониращо състояние;  2. бенефициентът е длъжен да внесе еднократно целия размер на застрахователната премия за срока на застраховката и да подновява ежегодно договора до изтичане на съответния срок за мониторинг, определен в Раздел I, т. 4 от настоящите условия;  3. при подаване на искане за окончателно плащане бенефициентът да представи застрахователна полица, валидна за срок от минимум 12 месеца. Ежегодно, в срок до изтичане срока на валидност на застрахователната полица (в случаите, когато договорът за застраховка не покрива целия срок на мониторинг), бенефициентът се задължава да представя пред РА подновената застрахователна полица, валидна за период поне от една година, считано от датата, на която е изтекла валидността на предходната полица, ведно с платежни документи за изцяло платена застрахователна премия;  4. застрахователната премия е за сметка на бенефициента;  5. застраховката следва да покрива рисковете, посочени в Приложение № 4 - „Застрахователни рискове“ към административния договор.  14.2 Със сумата на застрахователното обезщетение по т. 14.1, когато то се изплаща на РА, се намалява размерът на задължението на бенефициента към РА. В случай на отказ от изплащане на застрахователното обезщетение или когато неговият размер е по-малък от изплатената за погиналия актив финансова помощ, бенефициентът дължи възстановяване на получената финансова помощ, респ. на разликата между размера на получената финансова помощ и изплатеното на РА обезщетение. Когато действителната стойност на погиналия актив, определена към датата на настъпване на застрахователното събитие, е по-малка по размер от изплатената за актива финансова помощ, за целите на изчисление на дължимата от бенефициента сума по предходното изречение се взема предвид действителната стойност на актива.  14.3. При настъпване на частична щета бенефициентът е длъжен в подходящ срок да възстанови функционалността на подпомогнатия актив, като уведоми РА за това обстоятелство.  14.4. В случай че е настъпила тотална щета на подпомаган актив бенефициентът се задължава незабавно и писмено да уведоми застрахователя и РА за това, като в уведомлението до РА има право да поиска от РА да му бъде предоставена възможност да замени погиналия актив с друг, нов актив, притежаващ поне аналогични технически характеристика/спецификации с погиналия. В тези случаи РА извършва преценка за обоснованост на разходите за новия актив при спазване на изискванията, посочени в Условията за кандидатстване, като при определяне на размера на допустимите разходи за погиналия актив се взема предвид действителната стойност на погиналия актив, определена към датата на настъпване на застрахователното събитие, когато тя е по-ниска от първоначално договорения размер на допустимите разходи. При разлика между размера на цената на ново закупения актив и тази, определена при спазване на изискванията по предходното изречение, РА удържа частта от дължимото му застрахователно обезщетение, съответстваща на тази разлика.  14.5**.** След закупуване на новия актив и представяне на всички документи, удостоверяващи направения разход, РА дава писмено съгласие пред застрахователя за изплащане на застрахователното обезщетение в полза на бенефициента, като удържа в своя полза разликата по т. 14.4, изречение последно (*ако такава е налице).*    **15. Бенефициентите се задължават от датата на изпълнение на одобрения проект до изтичане на срока за мониторинг да:**  15.1. Използват активите и изпълняват дейностите – обект на подпомагане по административния договор, съгласно съответното им предназначение посочено в проектното предложение одобрено от ДФЗ - РА;  15.2. Не преотстъпват под каквато и да е форма ползването и не извършват разпоредителни сделки с активи - предмет на подпомагане по административния договор (освен когато това се изисква по закон), както и да не допуска принудително изпълнение върху такива активи – освен в случаите на подмяната на оборудване с изтекъл амортизационен срок. В последния случай подмяната е допустима за новопроизведено оборудване със същите или по-добри характеристики и може да се извърши само след изрично одобрение от ДФЗ - РА;  15.3. Не преустановяват подпомогнатата дейност поради каквито и да са причини, освен при условия предвидени в представеното и одобрено от ДФЗ - РА проектно предложение;  15.4. Подновяват съответните разрешения, регистрации и/или лицензии в нормативно предвидените за това срокове - когато подпомаганата дейност подлежи на регистрационен, разрешителен и/или лицензионен режим;  15.5. Поддържат съответствие с всеки критерий за подбор, по който проектното предложение е било оценено, съгласно списък с критериите за подбор и получените точки по всеки от тях, представляващи приложение към административния договор. При неспазване на това задължение РА отказва изцяло или ~~частично~~ изплащане на финансовата помощ, съответно претендира възстановяване на изплатената финансова помощ, в размерите, посочени в административния договор; Това условие не се отнася за критериите за подбор по т.1.1; т.2.1, т.3 и т.4, описани в раздел 22.1 „Критерии за подбор на проектни предложения“ от Условията за кандидатстване.  15.6. Спазват и други свои задължения, посочени в административния договор или в приложим нормативен акт;  15.7. Да извършват одобрените по проекта инвестиции в ХМСН извън земеделски стопанства. В случай на неизпълнение на това условие в периода от сключване на административния договор до изтичане на срока на мониторинг Разплащателна агенция оттегля цялата предоставената финансова помощ и изисква възстановяване на вече получени плащания.  15.8. Да използват одобрените по проекта инвестиции само за доставка на вода за напояване на земеделски култури.. В случай на неизпълнение на това условие в периода от подаване на искането за плащане до изтичане на срока на мониторинг Разплащателна агенция оттегля цялата предоставената финансова помощ и изисква възстановяване на вече получени плащания.  15.9. Да разполага с валидно разрешение за водовземане от в съответствие с ПУРБ за финансираната инвестиция за напояване, в което е указано, че не е влошено състоянието на водното тяло в резултат на инвестицията. В случай на липса на такова в периода от подаване на искането за плащане до изтичане на срока на мониторинг Разплащателна агенция оттегля цялата предоставената финансова помощ и изисква възстановяване на вече получени плащания.  15.10. Да разполага с документ за собственост и/или право на ползване на финансираната инвестиция. В случай на липса на такива и/или прекъсване на правата за ползване в рамките на периода от сключване на административния договор до изтичане на срока на мониторинг Разплащателна агенция оттегля цялата предоставената финансова помощ и изисква възстановяване на вече получени плащания.  15.11. За изпълнените проекти за инвестиции за хидромелиоративна инфраструктура:  15.11.1. бенефициентът е титуляр на действащо разрешително за водовземане или за ползване на воден обект за изграждане, реконструкция или модернизация на съоръжение за водовземане по Закона за водите и се изпълняват параметрите и условията в разрешителното; Срокът на разрешителното трябва да покрива срока на мониторинга по административния договор. В случай на неизпълнение на това условие в рамките на периода от сключване на административния договор до изтичане на срока на мониторинг Разплащателна агенция оттегля цялата предоставената финансова помощ и изисква възстановяване на вече получени плащания  15.11.2. са налични и са монтирани уреди за измерване на потреблението на вода в рамките на планираните инвестиции; В случай на неизпълнение на това условие в рамките на периода от сключване на административния договор до изтичане на срока на мониторинг Разплащателна агенция оттегля цялата предоставената финансова помощ и изисква възстановяване на вече получени плащания  15.11.3. има влязъл в сила административен акт, издаден по реда на глава шеста от ЗООС и/или Закона за биологичното разнообразие, или писмо, издадено по реда на чл. 2, ал. 2 от Наредбата за условията и реда за извършване на оценка за съвместимостта на планове, програми, проект и инвестиционни предложения с предмета и целите на опазване на защитените зони (ДВ, бр. 73 от 2007 г.), с който/което се одобрява осъществения проект. В случай на неизпълнение на това условие в рамките на периода от сключване на административния договор до изтичане на срока на мониторинг Разплащателна агенция оттегля цялата предоставената финансова помощ и изисква възстановяване на вече получени плащания  15.12. Към датата на подаване на заявката за плащане и до изтичане на мониторинговия период инвестиции за ремонт/реконструкция/рехабилитация на съществуващи ХМСН следва да изпълняват следните условия, съгласно чл. 46, § 4 от Регламент /ЕС/ 1305/2013:  15.12.1. Инвестицията в подобрение на съществуващите напоителни инсталации (ХМСН) или в елемент от напоителната инфраструктура (ХМСН) да осигурява най-малко 15 % ПИВ съгласно техническите параметри на съществуващата преди осъществяване на проекта инсталация или инфраструктура (ХМСН), съгласно инженерния проект.  15.12.2. За инвестиции с водно тяло със състояние, определено в съответния ПУРБ като по – ниско от „добро“, ефективно да е намалена консумацията на вода най-малко с 50% от ПИВ, съгласно инженерния проект.  15.13. Към датата на подаване на заявката за плащане и до изтичане на мониторинговия период инвестиции в съществуващи ХМСН, свързани с нетно увеличение на напояваната площ, следва да изпълняват условията по чл. 46, § 6 от Регламент /ЕС/ 1305/2013, а именно:  15.13.1. В случай, че състоянието на водното тяло, определено в съответния ПУРБ, е в категория по–ниска от „добро“, инвестицията в съществуващи ХМСН да осигурява най–малко 15% ПИВ, съгласно инженерния проект.  15.13.2. Инвестицията да осигурява ефективно намаление на потреблението на вода с не по–малко от 50% от потенциалната икономия, съгласно инженерния проект.  15.14. В случай на неизпълнение на условията на т. 15.12. (вкл. т.15.12.1 и т. 15.12.2.) и на т.15.13 (вкл. т.15.13.1. и т. 15.13.2) в рамките на периода от подаване на искането за плащане до изтичане на срока на мониторинг Разплащателна агенция отказва и/или оттегля цялата предоставената финансова помощ и изисква възстановяване на вече получени плащания.  **Раздел IV. Права и задължения на УО на ПРСР 2014 – 2020 г.:**  Управляващият орган на ПРСР има право да осъществява контрол във всеки етап на изпълнение на договора до изтичане на срока за мониторинг, като:  а) извършва посещения на място с цел проверка изпълнението на дейностите от бенефициента;  б) проверява документацията, създадена във връзка с изпълнението на проекта;  в) изисква от бенефициента документи, доклади, сведения и справки във връзка с изпълнението на проекта;  г) дава указания на бенефициента във връзка с изпълнението на проекта, които са задължителни за него.  **Раздел V. Права и задължения на ДФЗ – РА:**  1 От подписване на административния договор до изтичане на срока за мониторинг ДФЗ - РА упражнява контрол за точното изпълнение на одобрения проект и за спазване на всички критерии и условия за допустимост, както и поетите задължения и ангажименти от страна на бенефициента по договора и настоящите Условия за изпълнение.  2. В изпълнение на правомощията по т..1. ДФЗ - РА извършва и проверки на място съгласно Регламент ЕС 809/2014г. (чл.51 и чл.52). При извършване на проверките ДФЗ - РА може да изисква от бенефициента или от упълномощените от него лица, както и от неговите контрагенти по подпомаганите дейности, документи и информация за осъществяването на подпомаганата дейност.  4.3. При непредставяне на документ, непълнота, несъответствие или неточност в представени от бенефициента документи, както и при необходимост да се установи точно изпълнение на договорни и нормативни задължения от страна на бенефициента, ДФЗ - РА има право да извършва проверки и да изисква от бенефициента представянето на допълнителни такива в период от шест месеца след изтичане на срока за мониторинг.  3. Държавен фонд „Земеделие“ – Разплащателна агенция **има право да откаже пълно или частично изплащане на финансовата помощ по проекта, както и да изиска възстановяване** на част или цялата помощ, при наличие на някое от следните обстоятелства:  3.1. при извършване на административни и/или проверки на място по подадено от бенефициента искане за авансово / междинно / окончателно плащане, бъде установено непредставяне на документ, непълнота, несъответствие и неточност в представени от бенефициента документи или заявени данни, както и ако те не са отстранени или не са представени изисканите документи в определения срок, когато е дадена такава възможност;  3.2. одобреният проект не е изпълнен съгласно административния договор и настоящите Условия за изпълнение, включително когато бенефициентът е изпълнил дейности - предмет на подпомагането, различни от одобрените от УО на ПРСР 2014 – 2020 г.;  3.3. одобреният проект не е изпълнен в по-ранния срок по т. 1 и т. 2 от Раздел I на настоящите Условия за изпълнение и съобразно заложения в административния договор срок.  3.4. бенефициентът или негов упълномощен представител е възпрепятствал извършването на проверка/посещение на място от страна на ДФЗ - РА или друг оправомощен компетентен орган;  3.5. по повод подписването или изпълнението на административния договор, пред УО на ПРСР 2014 -2020 г. и/или ДФЗ - РА са представени декларация или документ с невярно съдържание, неистински или преправен такъв, както и когато това е извършено по повод кандидатстването за предоставяне на помощта по административния договор, или е пропуснато да се предостави необходимата информация съгласно чл. 35, параграф 6, изречение първо от Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ, L 181/48 от 20 юни 2014 г.);  3.6. бенефициентът незабавно не е уведомил ДФЗ - РА за настъпването на факти или обстоятелства от значение за изпълнението на одобрения проект;  3.7. при извършване на проверка по букви "iii" и "v" от Раздел 2 "Контролни дейности", т. А "Процедури по одобряване на заявленията" от Приложение № I към Делегиран регламент (ЕС) № 907/2014 във връзка с чл. 48, параграф 2 от Регламент за изпълнение (ЕС) № 809/2014, ДФЗ - РА установи, че бенефициента, подаденият от него проект или предложените за финансово подпомагане разходи не отговарят на изискванията за допустимост посочени в Условията за кандидатстване;  3.8. бенефициентът не изпълни задължението си до изтичане на периода по т. 4 от Раздел I от настоящите Условия за изпълнение да поддържа съответствие с всички критерии за подбор, по които проектното му предложение е било оценено;  3.9. е наложена финансова корекция върху заявените за възстановяване разходи по реда и условията на чл. 70 и следващите от ЗУСЕСИФ;  3.10. бенефициентът не изпълни дадените му указания от ДФЗ - РА или оправомощен компетентен орган при осъществяване на предварителна проверка относно законосъобразността на планираните обществени поръчки за възлагане на дейностите по одобрения проект;  3.11. бенефициентът не е спазил изискванията на посочената в Условията за изпълнение „Процедура за осъществяване на предварителна проверка и последващ контрол върху обществени поръчки и процедури за избор с публична покана за разходи, финансирани изцяло или частично със средства от Европейския земеделски фонд за развитие на селските райони”, което е констатирано от ДФЗ - РА или друг оправомощен компетентен орган;  3.12. дейностите, разходите или извършените плащания, свързани с предмета на договора, са извършени преди датата на подаване на проектното предложение;  3.13. заявените за възстановяване разходи не отговарят едновременно на следните условия:  а) да са извършени срещу съответните разхооправдателни документи – фактури или други документи с еквивалентна доказателствена стойност;  б) да са извършени и платени на избрания от бенефициента изпълнител/доставчик, респ. на лице, което се явява оправомощено да получи плащането по силата на договор или нормативен акт. Протоколи и други документи, удостоверяващи прихващане не се признават като доказващи реално извършено плащане;  в) да са платени по банков път, с изключение на посочените като допустими за плащане в брой в Условията за кандидатстване;  г) да са отразени в счетоводната и данъчна документация на бенефициента чрез отделни счетоводни аналитични сметки или в отделна счетоводна система и да могат да се проследят въз основа на ефективно функционираща одитна пътека;  д) да не са финансирани по друг проект, програма или друга схема, финансирана от публични средства - средства от националния бюджет или бюджета на ЕС, включително чрез скрити форми на държавно подпомагане;  е) да са извършени в съответствие с принципите за добро финансово управление, съгласно Регламент (ЕС, ЕВРАТОМ) № 966/2012 на Европейския парламент и на Съвета от 25.10.2012 г. относно финансовите правила, приложими за общия бюджет на Съюза и за отмяна на Регламент (ЕО, ЕВРАТОМ) № 1605/2002 на Съвета (ОВ, L 298 от 26.10.2012 г.);  3.14. искането за окончателно плащане не е подадено в по-ранния от срок по т. 1 и т.2 от Раздел I от настоящите Условия за изпълнение ведно с всички изискуеми документи съгласно Условията за изпълнение;  3.15. бенефициентът не отговаря на условията за допустимост, посочени в Условията за кандидатстване.  3.16. установено е изкуствено създаване на условия, необходими за получаване на помощта, с цел осъществяване на предимство или облага в противоречие с приложимата нормативна уредба;  3.17. при прилагане на чл. 63 от Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие.  3.18. Одобрените по проекта инвестиции не се използват само за доставка на вода за напояване на земеделски култури.  4. Държавен фонд „Земеделие“ – Разплащателна агенция е длъжен да уведоми писмено бенефициента и УО на ПРСР 2014 – 2020 г. за окончателния размер на финансовата помощ. В случай на отказ да бъде изплатена заявена финансова помощ, ДФЗ - РА е длъжен да посочи мотивите за това.  5. Държавен фонд „Земеделие“ – Разплащателна агенция е длъжен да уведомява писмено бенефициента за установени пропуски и несъответствия, в представени документи, като му определя срок за изправянето им.  **Раздел VI. Административен договор**  Административния договор се сключва при спазване на условията и реда на чл. 36, ал. 2 и чл. 37 от ЗУСЕСИФ  **Раздел VII. Контрол за спазване на критериите за допустимост, ангажименти и други задължения на бенефициентите и отговорност при установено неспазване**  **1.** Контрол за изпълнение изискванията на условията за изпълнение, условията по административния договор за предоставяне на финансова помощ, процедура за избор на изпълнител по реда на глава четвърта от ЗУСЕСИФ и ПМС № 160 от 2016 г., както и на документите, свързани с подпомаганата дейност, може да бъде извършван от представители на РА, Министерството на земеделието, храните и горите, Сметната палата, Европейската комисия, Европейската сметна палата, Европейската служба за борба с измамите, Изпълнителната агенция "Сертификационен одит на средствата от европейските земеделски фондове" и др.  **2.** На контрол по т. 1 подлежат бенефициентите, както и техните контрагенти по подпомаганите дейности.  **3.** Когато Министерството на земеделието, храните и горите или Европейската комисия извършва оценяване или наблюдение на ПРСР 2014 – 2020 г., бенефициентът предоставя на оправомощените от тях лица всички документи и информация, които ще подпомогнат оценяването или наблюдението.  **4.** Когато след извършване на окончателното плащане бенефициентът не спазва критерии за допустимост или не изпълнява ангажимент или друго задължение, посочено в настоящите условия, административния договор или приложим нормативен акт, РА оттегля предоставената безвъзмездна финансова помощ, като бенефициентите са длъжни да възстановят цялата или част от изплатената финансова помощ в размери, съгласно Правилата за определяне на размера на подлежащата на възстановяване помощ, приети на основание чл.27, ал.9 ЗПЗП. Изпълнителният директор на Разплащателната агенция одобрява със заповед правила за определяне на размера на подлежащата на възстановяване безвъзмездна финансова помощ по ал. 6 и 7, като се отчитат степента, тежестта, продължителността и системността на допуснатото нарушение на приложимото право на Европейския съюз, българското законодателство и сключения административен договор. Заповедта и правилата се обнародват в "Държавен вестник".  **5.** Разплащателната агенция определя размера на подлежащите на възстановяване суми по т. 4, като дава възможност на бенефициентите да представят в срок, който не може да бъде по-кратък от две седмици, своите писмени възражения и при необходимост – доказателства, относно липса на основание за претендиране на посочената от РА сума и/или по отношение на нейния размер.  **6.** За установяване дължимостта на подлежащата на възстановяване сума по т. 4 и 5 изпълнителният директор на РА издава акт по чл. 166, ал. 2 от Данъчно-осигурителния процесуален кодекс.  **7.** Когато установеното неспазване по т. 4 попада в хипотеза, посочена в чл. 70, ал. 1 от ЗУСЕСИФ, съответно в Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на ЗУСЕСИФ, изпълнителният директор на РА налага финансова корекция по проекта на бенефициента по реда на раздел III от глава пета на ЗУСЕСИФ, като при определяне на окончателния размер на финансовата корекция се съобразяват критериите, посочени в чл. 35, параграф 3 на Делегиран регламент (ЕС) № 640/2014 на Комисията от 11 март 2014 година за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (OB, L 181 от 20 юни 2014г.).  **8.** Освен оттегляне на безвъзмездната финансова помощ по т. 4 и/или налагането на финансова корекция по т. 7, РА налага административни санкции на бенефициента, произтичащи от установеното неспазване, в изрично посочените в приложим акт от Европейското право случаи.  **9.** Сумите по определените, но неизвършени финансови корекции, както и подлежащите на възстановяване суми, определени с акт по чл. 166, ал. 2 от Данъчно-осигурителния процесуален кодекс, се удовлетворяват по ред, посочен в административния договор за предоставяне на безвъзмездна финансова помощ и в действащото законодателство.  **10.** Бенефициентите не отговарят за неспазване на критерий за допустимост или за неспазване на ангажимент или друго задължение, когато то се дължи на непреодолима сила или извънредни обстоятелства при спазване на изискванията за това, посочени в административния договор.  **Раздел VIII. Изменение и прекратяване на административния договор за предоставяне на безвъзмездна финансова помощ**  1.1. Административният договор, включително одобреният с него проект, може да бъде изменян и допълван при условията на чл. 39, ал. 1, 2 и 3 от ЗУСЕСИФ, както и на предвидените по-долу основания. При разглеждане на искането се прилага следния ред:  1.2. Бенефициентът може да подаде мотивирано искане за промяна на договора до УО на ПРСР 2014-2020 г. през Информационната система за управление и наблюдение (ИСУН 2020) чрез електронния си профил на основание чл. 39, ал. 2 не по-късно от два месеца преди изтичане на срока за изпълнение на дейностите по проекта, към което се прилагат документи, необходими за преценката на основателността на искането.  1.3. Не се допуска изменение или допълнение на договора, което:  1.3.1. води до несъответствие с целите, дейностите, изискванията, посочени в Условията за кандидатстване или в Условията за изпълнение;  1.3.2. води до увеличение на общата стойността на финансовата помощ по проекта;  1.3.3. се основава на изменение на договор за възлагане на обществена поръчка за изпълнение на дейност по одобрения проект, когато изменението на договора за възлагане на обществена поръчка, когато изменението на договора за възлагане на обществената поръчка е в нарушение на чл. 116 от Закона на обществените поръчки;  1.3.4. води до намаляване на броя получени точки по критериите за оценка на проекта, получени на етап техническа оценка на проектното предложение;  1.3.5. нарушава принципите на чл. 29, ал. 1 от ЗУСЕСИФ.  1.4. УО на ПРСР 2014 – 2020 г. одобрява или отхвърля искането по т. 1.2. в срок до един месец от подаването му, а когато са изискани допълнителни документи - до 14 дни от представянето им.  1.5. При одобрение на искането по т. 1.2. бенефициентът следва да се яви в срок до 10 календарни дни от получаването на уведомлението за сключване на допълнително споразумение към договора, като при неявяване в посочения срок правото за подписване на допълнителното споразумение към договора се погасява.  1.6. Промяна на договора се допуска и при:  а) изменение/допълнение на приложимото право на Европейския съюз и/или българското законодателство, в политиката на европейско и/или национално ниво, произтичаща от стратегически документ, или в ПРСР 2014-2020 г.;  б) констатирана очевидна грешка.  в) промяна в Условията за кандидатстване или на настоящите условия.  1.7. В случаите, когато към проектното предложение са били представени проекти, изработен във фаза „Технически проект“ или „Работен проект“:  а) и по тях са настъпили промени, бенефициентът през ИСУН чрез електронния си профил представя за съгласуване от УО коригирания „Технически проект“ или „Работен проект“ и придружаващи промяната документи в срок не по-късно от 4 месеца преди подаване на искане за междинно или окончателно плащане.  б) при непредставяне на документ, непълнота, несъответствие, неточност или неяснота в представените документи или заявените данни в представените за съгласуване коригиран „Технически проект“ или „Работен проект“, както и с цел да се удостовери верността на заявените данни и/или документи, УО има право да изисква от бенефициента предоставянето на допълнителни такива. Бенефициентът представя изисканите му данни и/или документи в срок до 10 календарни дни от уведомяването.  в) в срок до 1 месец от подаването на искането за съгласуване на промяната по буква „а“, а когато са изискани допълнителни данни и/или документи по буква „б“, в срок до 14 дни от изтичане на срока за предоставянето им, УО съгласува или отказва да съгласува исканата промяна и уведомява писмено бенефициента за мотивите за отхвърлянето на искането за промяна.  1.9. Прекратяване на административния договор:  А. Административният договор се прекратява:  1.9.1. след изтичане на предвидените в него срокове;  1.9.2. по взаимно съгласие между страните, изразено в писмена форма посредством допълнително споразумение;  1.9.3.когатобенефициентът не отговарят на условията за допустимост, съгласно Условията за кандидатстване  1.9.4. когато бенефициентът не изпълнява свои нормативни и/или договорни задължения за изпълнението на проекта административния договор може да бъде прекратен с едностранно писмено уведомяване от страна на УО на ПРСР 2014-2020 г.;  1.9.5. при образуване на производство за обявяване в несъстоятелност или започване на производство по ликвидация на ползвателя с едностранно писмено уведомяване от страна на УО на ПРСР 2014-2020 г.;  1.9.6. при невиновна невъзможност на всяка от страните да бъдат изпълнени посочените в него условия - с едностранно писмено уведомяване от страна на УО на ПРСР 2014-2020 г.;  1.9.7. с едностранно писмено уведомяване от УО на ПРСР 2014-2020 г. въз основа на представени доказателства в случай на констатирана нередност или измама, извършена от ползвателя при изпълнението на проекта;  1.9.8. при отказ за финансиране от бюджета на ЕЗФРСР от страна на Европейската комисия с едностранно писмено уведомяване от УО на ПРСР 2014-2020 г.;  1.9.9. в случаите на чл.39, ал.4 от ЗУСЕСИФ  В случаите по т. 1.9.3. – 1.9.9. административния договор се прекратява без да се сключва допълнително споразумение. |

# Б. Финансово изпълнение на проектите и плащане:

|  |
| --- |
| **1.** Безвъзмездната финансовата помощ по проект може да бъде изплащана авансово, междинно и окончателно.  **2.** Максималният размер на авансовото плащане е в размер до 50 на сто от стойността на одобрената безвъзмездна финансова помощ по проекта.  **3.** Минималният размер на авансово плащане е в размер, надвишаващ 10 на сто от стойността на одобрената безвъзмездна финансова помощ по проекта.  **4.** Авансово плащане е допустимо не повече от един път за периода на изпълнение на проекта. За бенефициенти, които провеждат процедура за избор на изпълнител по реда на глава четвърта от ЗУСЕСИФ и ПМС № 160 от 2016 г. авансова плащане е допустимо не повече от два пъти, искането за авансово плащане се подава след съгласуване на процедурата от ДФЗ - РА и вписване на избрания изпълнител в административния договор;  **5.** Авансовото плащане се изплаща при условията и по реда на сключения административен договор за предоставяне на безвъзмездна финансова помощ и по настоящите Условия за изпълнение и Наредба № 4 от 2018 г.  **6.** Искане за авансово плащане може да бъде подадено не по-късно от 12 (дванадесет) месеца преди крайната дата за изпълнение на одобрения проект по сключения административен договор за предоставяне на безвъзмездна финансова помощ. За бенефициенти, които провеждат процедура за избор на изпълнител по реда на глава четвърта от ЗУСЕСИФ и ПМС № 160 от 2016 г., искане за авансово плащане може да бъде подадено след съгласуване на процедурата от ДФЗ - РА и вписване на избрания изпълнител в административния договор;  **7.** Когато се изплаща авансово плащане, се изисква представяне от бенефициента на безусловна и неотменима банкова гаранция в полза на ДФЗ - РА в размер 100% от стойността на авансовото плащане  **8.** Срокът на валидност на банковата гаранция по т. 7 трябва да е равен на срока за изпълнение на одобрения проект, удължен с шест месеца.  **9.** Банковата гаранция по т. 7 се освобождава, когато ДФЗ - РА установи, че сумата на одобрената за плащане финансова помощ, съответстваща на безвъзмездната финансова помощ, свързана с инвестицията, надхвърля размера на авансовото плащане.  **10.** Авансово плащане за бенефициентите, които провеждат процедура за избор на изпълнител по реда на глава четвърта от ЗУСЕСИФ и ПМС № 160 от 2016 г., се допуска при условие, че такова е заявено от кандидата/бенефициента и е предвидено в административния договор за предоставяне на безвъзмездна финансова помощ, при следните условия:  а) до 12 на сто от стойността на одобрената безвъзмездна финансова помощ по проекта за общи разходите от раздел 14.1 „Допустими разходи“ на Условията за кандидатстване, след съгласуване на обществената поръчка от ДФЗ - РА и вписване на избрания изпълнител за тези разходи в административния договор  б) до 50 на сто от стойността на одобрената безвъзмездна финансова помощ по проекта след приспадане на авансовото плащане по б. „а“ и след съгласуване на обществената поръчка и сключване на допълнително споразумение с ДФЗ - РА по административния договор за вписване на избрания изпълнител.  **11.** Когато окончателната стойност на одобрената безвъзмездна финансова помощ по проекта е по-малка от първоначално одобрената и по проекта е извършено авансово плащане, което надхвърля 50 % от окончателната стойност на одобрената безвъзмездна финансова помощ, бенефициентът възстановява разликата между размера на изплатеното авансово плащане и допустимия съгласно т. 10 размер на авансовото плащане в срок до 10 дни от сключване на допълнително споразумение към административния договор с ДФЗ - РА, с което се определя окончателната стойност на помощта. Бенефициентът възстановява и натрупаните лихви върху изплатеното авансово плащане.  **12.** Междинно плащане се извършва при условие, че такова е заявено от кандидата/ползвателя и е предвидено в административния договор за предоставяне на финансова помощ.  **13.** Междинно плащане е допустимо не повече от един път за периода на изпълнение на проекта.  **14.** Междинното плащане е допустимо за одобрена обособена част от инвестицията, като същото може да бъде заявено не по-късно от четири месеца преди изтичане на крайния срок за извършване на одобрения проект по административния договор за предоставяне на безвъзмездна финансова помощ.  **15.** Безвъзмездната финансова помощ се изплаща след извършване на цялата инвестиция чрез окончателно плащане.  **16.** Безвъзмездната финансова помощ не се изплаща, а изплатената финансова помощ подлежи на възстановяване от бенефициент, за който е установено, че е създал изкуствено условията, необходими за получаване на помощта, с цел осъществяване на предимство в противоречие с целите на подмярката.  **17.** Безвъзмездната финансова помощ се изплаща при условие, че към датата на подаване на искането за окончателно плащане бенефициентът е представил съответните лицензи, разрешения и/или удостоверения за регистрация за извършването на всички дейности или функционирането на всички активи, включени в одобрения проект, за които съгласно законодателството се изисква лицензиране, разрешение и/или регистрация.  **18**. При изплащането, намаляването и/или оттеглянето на договорената финансова помощ се прилагат условията на Наредба № 4 от 30.05.2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители. |

# В. Мерки за информиране и публичност:

|  |
| --- |
| **1.** С цел осигуряване на публичност и прозрачност най-малко веднъж на шест месеца ДФЗ публикува на електронната си страница следната информация за всеки одобрен проект на бенефициент по подмярката:  а) наименование на бенефициентите – юридически лица;  б) вид на подпомаганите дейности;  в) общ размер на одобрената финансова помощ по проекта;  г) място на изпълнение на проекта;  д) наименование на доставчиците/изпълнителите.  **2.** С цел осигуряване на публичност и прозрачност до 30 април всяка година РА публикува на електронната си страница следната информация за предходната финансова година за бенефициентите, на които е извършено плащане по подмярката:  а) наименование на бенефициентите – юридически лица;  б) общината, в която бенефициентът живее или е регистриран, и пощенският код, когато е наличен, или част от него за обозначаване на общината;  в) общата сума на публично финансиране, получена от бенефициента за съответната финансова година, която включва както съфинансиране от ЕС, така и национално съфинансиране;  г ) вид на подпомаганите дейности;  д) информация за сбора от сумите, изплатени за предходната година от Европейския фонд за гарантиране на земеделието и ЕЗФРСР за всеки ползвател на финансова помощ.  **3.** Данните на бенефициентите се публикуват в съответствие с Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ, L 344/549 от 20 декември 2013 г.)и с цел изпълнение на условието на чл. 9, параграф 2, буква "в" от Регламент (ЕС) № 702/2014, и могат да бъдат обработени от органите за финансов контрол и от следствените органи на Европейския съюз и на държавите членки с цел защита на финансовите интереси на Съюза.  **4.** Бенефициентите се задължават от датата на сключване на административния договор за предоставяне на безвъзмездна финансова помощ до изтичане на срока за мониторинг да поставят на видно за обществеността място:  а) плакат с размер не по-малък от А3, съдържащ информация за дейността, подпомагана от ЕЗФРСР – за проекти с размер на публичната финансова помощ от 10 000 евро до 50 000 евро включително;  б) табела с размери не по-малко от 50 см височина и 70 см широчина, съдържаща информация за дейността, подпомагана от ЕЗФРСР – за проекти с размер на публичната финансова помощ над 50 000 евро;  **5.** Бенефициентите се задължават да включват на професионалната си електронна страница, ако има такава, кратко описание на подпомаганата дейност. Описанието трябва да включва целите и резултатите от дейността, като подчертава финансовото подпомагане от Европейския съюз.  **6.** Електронната страница, плакатът, табелата по т. 4 и 5 трябва да съдържат описание на проекта/дейността, която се подпомага, емблемата на Европейския съюз с пояснение за неговата роля, националното знаме на Република България, както и думите: "Европейският земеделски фонд за развитие на селските райони: Европа инвестира в селските райони."  **7.** Информацията по т. 6 заема не по-малко от 25 на сто от плаката, табелата, билборда или електронната страница.  **8.** Техническите изисквания към информацията във връзка с оповестяване на подпомагането на дейността от ЕЗФРСР се определят съгласно Приложение № ІІІ към чл. 13 от Регламент за изпълнение (ЕС) № 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ, L 227/18 от 31 юли 2014 г.). |

# Г. Приложения към Условията за изпълнение:

|  |
| --- |
| 1. Приложение № 1 Документи за междинно и окончателно плащане. 2. Приложение № 2 Декларация по чл. 25, ал. 2 от ЗУСЕСИФ. 3. Приложение № 3 Декларация (в случай че бенефициентът на помощта няма регистрация по ЗДДС), че бенефициентът няма да упражни правото си на данъчен кредит за активи и услуги, финансирани от ПРСР 2014 - 2020 г. 4. Приложение № 4 Декларация за наличие или липса на двойно финансиране за същата инвестиция по други национални и/или европейски програми. 5. Приложение № 5 - Форма за наблюдение 6. Приложение № 6 Заявление за профил за достъп на ръководител на бенефициента до ИСУН 2020. 7. Приложение № 7 Заявление за профил за достъп на упълномощени от бенефициента лица до ИСУН 2020 8. Приложение № 8 Образец на административен договор. |